CELEX: 62018CN0207
Language: sk
Date: 2018-03-22 00:00:00
Title: Vec C-207/18: Žaloba podaná 22. marca 2018 – Európska komisia/Španielske kráľovstvo

201805250261897462018/C 200/282072018CJC20020180611SK01SKINFO_JUDICIAL20180322222321Vec C-207/18: Žaloba podaná 22. marca 2018 – Európska komisia/Španielske kráľovstvo
 ---documentbreak--- C2002018SK2210120180322SK0028221232Žaloba podaná 22. marca 2018 – Európska komisia/Španielske kráľovstvo
   (Vec C-207/18)2018/C 200/28Jazyk konania: španielčina
      Účastníci konania
   
   
      Žalobkyňa: Európska komisia (v zastúpení: É. Gippini Fournier, G. von Rintelen a J. Samnadda, splnomocnení zástupcovia)
   
      Žalovaný: Španielske kráľovstvo
   
      Návrhy žalobkyne
   
   
            —
         
         
            určiť, že Španielske kráľovstvo tým, že neprijalo do 10. apríla 2016 zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2014/26/EÚ z 26. februára 2014 o kolektívnej správe autorských práv a práv súvisiacich s autorským právom a o poskytovaní multiteritoriálnych licencií na práva na hudobné diela na on-line využívanie na vnútornom trhu (
                  1
               ), alebo v každom prípade tým, že o týchto opatreniach neinformovalo Komisiu, si nesplnilo povinnosti podľa článku 43 ods. 1 tejto smernice,
         
      
            —
         
         
            uložiť Španielskemu kráľovstvu v súlade s ustanoveniami článku 260 ods. 3 ZFEÚ zaplatenie penále vo výške 123928,64 eura za každý deň omeškania od dátumu vyhlásenia rozsudku v tejto veci do splnenia povinnosti oznámiť opatrenia na vykonanie smernice 2014/26/EÚ,
         
      
            —
         
         
            zaviazať Španielske kráľovstvo na náhradu trov konania.
         
      
      Žalobné dôvody a hlavné tvrdenia
   
   V súlade s článkom 43 ods. 1 smernice 2014/26/EÚ sú členské štáty povinné prijať a uplatňovať zákony, iné právne predpisy a správne opatrenia potrebné na dosiahnutie súladu s touto smernicou do 10. apríla 2016, ako aj oznámiť tieto opatrenia Komisii. Preto členským štátom prislúcha, aby prijali potrebné opatrenia na prebratie smernice do vnútroštátneho práva v lehotách, ktoré stanovila, a oznámili tieto opatrenia Komisii.
   Vzhľadom na to, že Španielske kráľovstvo neprebralo smernicu 2014/26/EÚ a neinformovalo Komisiu o opatreniach na prebratie smernice, rozhodla Komisia o podaní tejto žaloby na Súdny dvor.
   Komisia navrhuje, aby sa Španielskemu kráľovstvu uložilo penále vo výške 123928,64 eura za každý deň omeškania od dátumu vyhlásenia rozsudku, vypočítané s prihliadnutím na závažnosť porušenia, jeho trvanie a potrebu zabezpečiť odstrašujúci účinok sankcie v závislosti od platobnej schopnosti členského štátu.
   (
         1
      )	Ú. v. EÚ L 84, 2014, s. 72.